ตลท.จับ NOBLE ขึ้น “H” สั่งแจงข้อมูลด่วน หลังพบบิ๊กล็อต 12.25 บ. สูงกว่ากระดาน 8%
ตลท.จับ NOBLE ขึ้น "H" สั่งแจงข้อมูลด่วน หลังพบบิ๊กล็อต 12.25 บ. สูงกว่ากระดาน 8%
12 มิ.ย. 2561

ตลาดหลักทรัพย์แห่งประเทศไทย (ตลท.) ขึ้นเครื่องหมาย H หลักทรัพย์ของบริษัท โนเบิล ดีเวลลอปเมนท์ จำกัด (มหาชน) หรือ NOBLE เป็นการชั่วคราวตั้งแต่เวลา 10.02 น.ของวันนี้ (12 มิ.ย.61) หลังปรากฏรายการซื้อขายหลักทรัพย์ด้วยวิธีบันทึกการซื้อขายรายใหญ่ (Trade report-Big lot) หลักทรัพย์ NOBLE และ NOBLE-F รวมจำนวน 190,402,750 ล้านหุ้น หรือ 41.71% ของทุนจดทะเบียนที่เรียกชำระแล้ว ซึ่งอาจนำไปสู่การทำคำเสนอซื้อ
โดยข้อมูลดังกล่าวเป็นข้อมูลที่มีความสำคัญและอาจส่งผลกระทบต่อการตัดสินใจลงทุนในหลักทรัพย์ NOBLE แต่ตลาดหลักทรัพย์ฯ ยังไม่ได้รับทราบข้อเท็จจริงในเรื่องดังกล่าว จึงหยุดพักการซื้อขายหลักทรัพย์ของ NOBLE เป็นการชั่วคราวจนกว่าข้อเท็จจริงดังกล่าวจะเผยแพร่แก่นักลงทุน
ทั้งนี้ จากการตรวจสอบข้อมูลเพิ่มเติม พบว่ามีการซื้อขายหลักทรัพย์ NOBLE และ NOBLE-F รวมจำนวน 190,402,750 ล้านหุ้น ในราคาหุ้นละ 12.25 บาท ซึ่งเป็นราคาที่สูงกว่ากระดานซื้อขาย 8% เทียบกับราคาเปิดตลาดที่ระดับ 11.30 บาท